open-index/open-wikipedia-markdown huggingface dataset:
Bryne Mølle

**[[Bryne Mølle]]** er eit minnesmerke og ein kulturinstitusjon i sentrum av Bryne i Time kommune. Maling av korn til matmjøl er ei verksemd som har eksistert ved Bryneåna gjennom fleire hundreår. Det låg her to små kvernhus med tilhøyrande tørkeri. Datering på desse er vanskeleg, men dei har lege her lenge.

I det tradisjonelle jordbruket på Jæren stod kvernhusa og seinare møllene sentralt. Korndyrking var ein viktig del av det tradisjonelle jordbruket i hundreår før dyrking av poteter tok til.

Tidleg på 1870-talet vart kanalen graven ut og to nye, større kvernhus med to kvernar i kvar av dei vart bygd. I 1881 vart vassretten leigd ut til ein engelskmann i Stavanger som forlenga Mølledammen og bygde den fyrste Bryne Mølle. Mølla skifta eigarar fleire gonger fram til ho i 1917 vart teken over av L. Bellesen. Han bygde den noverande Mølledammen som er ein viktig del av den i dag eksisterande parken i Bryne sentrum. L. Bellesen sette også inn eit eige kraftverk i mølla.

I 1922 kjøpte Felleskjøpet Rogaland heile anlegget. Bygningen brann ned i 1928 og dagens møllebygning vart bygd i 1929. Bryne Mølle blir i dag brukt som ein kulturbygning til aktivitetar som konserter og utstillingar.
## Galleri
Fil:Mølledammen Bryne.jpg|Mølledammen i Bryne sentrum.
Fil:Mølledammen Bryne2.jpg
Fil:Mølledammen Bryne3.jpg
Fil:Mølledammen Bryne4.jpg
Haukrei kraftverk

**Haukrei kraftverk** er eit vasskraftverk ved Haukereivatnet i Arendalsvassdraget i Fyresdal kommune, Telemark. Kraftverket vart sett i drift i 1992 og utnyttar eit fall på 103&nbsp;meter mellom Hovvatn og Haukreivatnet.

Fisstøylvatnet er ein del av Torsdalsmagasinet som hovudsakleg ligg i Valle kommune. Magasinet består av dei tidlegare vatna Fisstøylavatnet, Hovatnet og Raudvatnet.

Det er installert to Francisturbinar med ei totaleffekt på 16&nbsp;MW, og leverer årleg gjennomsnittleg 49&nbsp;GWh. Nedslagsfeltet til magasinet er på 151&nbsp;km2 og normalt årstilsig er på 206&nbsp;millionar&nbsp;m3.

Kraftverket er bygd i samband med ein eksisterande tappetunnel bygd for Finndøla kraftverk, og kraftverket køyrast i samdrift med Finndøla.

Eigar er Skagerak Kraft.
Den lovgjevande makta

**Lovgjevande makt** er makt til å vedta, endre og oppheve lover. Lovgjevande makt er eit av dei tre maktområda som blir definerte og halde frå kvarandre etter  maktfordelingsprinsippet. Lovgjevande makt skal etter maktfordelingsprinsippet ligge hos  demokratisk valde nasjonalforsamlingar og parlament, som gjerne også har einerett til å ilegge skattar og avgifter, vedta budsjett og løyvingar, og godkjenne traktatar og krigserklæringar.

I Noreg er den lovgjevande makta Stortinget, i andre land til dømes: I Danmark Folketinget, i Storbritannia Parlamentet og i USA Kongressen.

## Den lovgjevande makta i Noreg

I Noreg blir den lovgjevande makta, Stortinget, valde av folket. I § 49 i den norske Grunnlova heiter det at: «Folket utøver den lovgivende Magt ved Storthinget.»

Gjennom parlamentarismen har folket også kontroll over den utøvande makta, regjeringa. 

Den lovgjevande makta og den utøvande makta har ikkje innflytelse over korleis den dømmande makta, domstolene, avgjer enkeltsaker. Dette er eit viktig fundament for maktfordelingsprinsippet. 

Etter at Noreg har underteikna EØS-avtalen, er det i praksis ikkje alltid Stortinget som er den lovgjevande makta. Noreg si lovgjevande makt, Stortinget, er gjennom avtalen i praksis forplikta til å innføre EU-direktiv i norsk rett. Noreg har ein formell rett til å reservere seg mot å innføre direktiv, men dette er ein rett Noreg til no ikkje har nytta. 

EØS-avtalen førte også til at suverenitet i praksis har blitt overført til EFTAs overvåkningsorgan (ESA) og EFTA-domstolen, når det gjeld handheving av konkurransereglane. Dette kan føre til overstyring av lover og reglar som er vedtekne av Stortinget, jfr til dømes Finnanger-saka.

## Sjå også

* Stortinget
* Den utøvande makta
* Den dømmande makta
* Maktfordelingsprinsippet

## Bakgrunnsstoff

* Stortinget.no
* Tinget.no Stortingets internettsider for ungdom 

## Kjelder

**Denne artikkelen bygger på «[[:nb:Lovgivende makt]]» frå ,  den 21. november 2010.*
Chilipepar

**Chilipepar** eller berre **chili** er fruktene frå einskilde variantar av *[[Capsicum]]*-artar som blir brukte som krydder og matvare. 
Chili kan brukast fersk, tørka, sylta, røykt eller knust til pulver.

## Botanikk
Det er variantar av artane *Capsicum annuum*, *C. baccatum*, *C. chinense*, *C. frutescens* og *C. pubescens* som blir brukt som chili. Paprika er frå same slekta, som høyrer til søtvierfamilien. 

Chiliplantane var opphavleg heimehøyrande i Mellom-Amerika. Fruktene er alltid først grøne. Når dei mognar blir nokre av dei raude, raudgule eller gule.

## Kjemi

Chilipepar inneheld alkaloidet capsaicin som gjev frukta ein sterk, brennande smak. Det finst mange ulike variantar med varierande styrke, små variantar er ofte dei sterkaste. Poblano er ein mild variant, jalapeño, grøn og raud chili, pimientos og dessutan serrano er middels sterke variantar, habanero (brukt i Tabasco) og cayennepeparen piri piri er sterke variantar, medan bhut jolokia frå India blir rekna for å vere den aller sterkaste.

Styrken på chilipepar blir ofte målt i Scoville-einingar (SHU, Scoville Heat Units); skalaen går frå 0 (mild paprika) til om lag 16 millionar (reint capsaicin). Bhut jolokia er målt til like over 1 million SHU. Eininga er oppkalla etter den amerikanske kjemikaren Wilbur Scoville, som utvikla skalaen i 1912.

## Kjelder


* *Denne artikkelen bygger på «[[:en:Chili pepper|Chili pepper]]» frå , den 21. november 2010.*
Tjuekrone

**Tjuekrone** eller **tjuekroning** vart frå 1874 til 1910 utmynta i gull som norsk hovudmynt. Frå 1994 har  tikronen vore utmynta som ordinær skiljemynt.

## Gulltjuekrona
Etter *Lov om Pengevæsenet*, vedteken 17. april 1875, skulle 124 tjuekronestykke innehalde 1 kilogram fint gull. Mynten skulle vere framstilt av myntgull med 90 vektdelar gull og 10 vektdelar kopar. Diameteren  skulle vere 23 mm.

Den første utgåva hadde valøren oppgitt både i 5 spd og 20 kroner. Utgåva frå 1910 hadde portrettet av Håkon VII på adversen og Heilag-Olav på reversen.

## Skiljemynt
Tjuekrona kom som skiljemynt i 1994. Mynten har eit portrett av kongen på adversen og stamnen på eit vikingskip  og valøren 20 KR på reversen. Under skipet står pregeåret med merket til Den Kongelige Mynt (no Det Norske Myntverket), krosslagd hammar og bergjarn.  Fram til og med 2006 hadde reversen òg initialane til myntdirektøren.  

### Minnemynt
Ved særskilde høve er tjuekrona gitt ut som minnemynt. Slik mynt kan vere ordinær skiljemynt. 

## Myntane

## Kjelder

**Norges mynter 1814-1995* ISBN 82-7319-127-3
*Noregs bank: 20-kronemynten
Domstolane i Noreg

**Domstolane i Noreg** er den dømmande makta i Noreg. To av domstolane er tekne med i Grunnlova – Riksretten og Høgsterett. Dei andre domstolane er oppretta ved formell lov.

## Domsstolstrukturen i Noreg
*Riksretten

Dei vanlege domstolane
*Høgsterett
*Lagmannsrettane
*Tingrettane.  Fram til 1. januar 2003 vart tingretten kalla forhøyrsrett, skifterett, namsrett, skjønsrett eller vergemålsrett etter kva slags saker som var til førehaving. Men frå og med 2003 skal berre nemninga *tingrett* nyttast.

## Militære domstolar i Noreg
I militære straffesaker inngår følgjande domstoler:
* Høgsterett
* Lagmannsrett
* Krigsrett
* Militær forhørsrett

## Særdomstolar i Noreg
* Arbeidsretten
* Jordskifterett og Overjordskifterett
* Skjønnsretten

## Administrativt ansvar for domstolane
Domstoladministrasjonen har det administrative ansvaret for alle domstolane i landet.

## Domstolliknande forvaltingsorgan
Organ som Trygderetten og Fylkesnemndene for barnevern og sosiale saker er **ikkje** domstolar, men domstolliknande forvaltingsorgan.

## Bakgrunnsstoff
*Norges domstoler - Portal for alle domstolar i Noreg
Femkrone

**Femkrone** eller **femkroning** er ein mynt som har vorte utmynta i Noreg som skiljemynt i koparnikkel sidan 1963. 

Mynten hadde fram til 1994 på adversen eit portrett av  den regjerande monarken.  Frå 1998 har adversen hatt bilete av storkrosskjedet til St. Olavs orden med ordensteikn, med omskrifta «KONGERIKET NOREG».

På reversen hadde mynten fram til 1994 det norske riksvåpenet og valøren. Sidan 1998 har reversen hatt akantusornamentikk, inspirert av treskjeraren Ole Moene. Denne siste utgåva er prega med sentralt hol.  

## Minnemynt
Einskilde mynter har hatt eit minnemotiv på reversen. Denne mynten har sirkulert som ordinær skiljemynt. Adversen kan ha vore som på dei ordinære myntane, med ein variant av riksvåpenet eller med motiv knytt til jubileet mynten markerer.

## Myntane

## Kjelder
**Norges mynter 1814-1995* ISBN 82-7319-127-3
*Noregs bank om minnemyntar 

## Bakgrunnsstoff
*myntar Olav V 
*myntar Harald V 
*5-kronemynt
Sandnes i Hyllestad

**Sandnes** er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 6.

## Geografi
Tunet på Sandnes ligg på midt på vestsida av Skifjorden sin nordarm. 
Utmarka strekkjer seg sørover og vestover rundt neset til grensa mot Bordvika, og nordover til kommunegrensa mot Fjaler kommune og til Seljevoll.
Fylkesveg 65 i Sogn og Fjordane går over garden.

## Historie
Det har truleg vore gardsdrift på Sandnes sidan tidleg i mellomalderen, og garden var truleg odelsgods i gammal tid. 
I skattematrikkelen frå 1647 er garden lista som audegard.
Frå 1618 til 1660-åra var Sandnes krongods. 
I 1660-åra kom han under Svanegodset og var det til ca. 1727. 
Så var garden eigd av ulike eigarar fram til brukarane vart sjølveigande i 1891 og 1908. 
I 1858 vart garden skilt i to bruk, før det hadde han vore einbølt. 
Det har ikkje vore husmannsplassar på Sandnes. 

## Namnet
I kjeldene er namnet skrive «Sandness» (NRJ. II 140), «Sundenes» (1563), «Sanndness» (1567), «Sandnes» (1603, 1608 og 1667).

Sandnes er eit svært vanleg stadnamn, og det er brukt mange stader over heile landet. 

Statens kartverk godkjende skrivemåten «Sandnes» i 1986.

Gardsnamnet vert også brukt som slektsnamn.

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Sandnes» i Gardsleksikonet på nettstaden til Sogn og Fjordane Fylkesarkiv
* «Sandnes» i matrikkelutkastet av 1950
* «Sandnes» i gardsmatrikkelen for 1886
* [Per Bygnes: «Notastein frå Kleberskaret» på nettstaden til Sogn og Fjordane Fylkesarkiv](http://www.sffarkiv.no/sffbasar/default.asp?p=result&paging=yes&ptype=single&db=dbatlas_leks&page=1&sql=SELECT+kl_artikkel.id,+kl_kl_artikkel.mal_id,+kl_artikkel.sff_nummer,+kl_txt.spraak_id,+kl_artikkel.kulturminneaar,+kl_txt.overskrift2,+kl_georef.kommune,+kl_georef.id+as+georef_id,+kl_georef.bredde_koord,+kl_georef.lengde_koord,+kl_georef.fylke++FROM+kl_artikkel,+kl_txt,+kl_georef+WHERE+kl_txt.spraak_id+like+1+AND+(kl_artikkel.sff_nummer+LIKE+'SFFkl%25'+or+kl_artikkel.sff_nummer+LIKE+'NFMkl%25'+or+kl_artikkel.sff_nummer+LIKE+'DHSkl%25'+or+kl_artikkel.sff_nummer+LIKE+'SUMkl%25'+or+kl_artikkel.sff_nummer+LIKE+'KSFkl%25')++AND+kl_georef.low_kommune+%3D+'hyllestad'+AND+((kl_txt.art_id%3Dkl_artikkel.id)+AND+(kl_georef.art_id%3Dkl_artikkel.id))+AND+kl_artikkel.sff_nummer+NOT+LIKE+'KAL/SF-HS%25'++ORDER+BY+overskrift2+&id=18)
Kjøpstad (fleirtyding)

**Kjøpstad** kan vise til 

* Kjøpstad &ndash; eit bysamfunn med handelsrettar.

## Stadnamn
* Kjøpstad i Gildeskål &ndash; bygd i Gildeskål kommune i Nordland.
* Kjøpstad i Hyllestad &ndash; matrikkelgard i Hyllestad kommune i Sogn og Fjordane.
* Kjøpstad i Sogndal &ndash; matrikkelgard i Sogndal kommune i Sogn og Fjordane.
* Kjøpstad i Vestnes &ndash; matrikkelgard i Vestnes kommune i Møre og Romsdal.
Laberget

**Laberget** kan vise til:

* Laberget i Gratangen &ndash; bygd i Gratangen kommune i Troms.
* Laberget i Hyllestad &ndash; matrikkelgard i Hyllestad kommune i Sogn og Fjordane.
* Laberget i Inderøy &ndash; matrikkelgard i Inderøy kommune i Nord-Trøndelag.
* Laberget i Levanger &ndash; matrikkelgard i Levanger kommune i Nord-Trøndelag.
* Laberget i Salangen &ndash; grend i Salangen kommune i Troms.
* Laberget i Skånland &ndash; grend i Skånland kommune i Troms.
* Laberget i Sveio &ndash; matrikkelgard i Sveio kommune i Hordaland.
* Laberget i Torsken &ndash; matrikkelgard i Torsken kommune i Troms.
Sandnes (fleirtyding)

**Sandnes** kan vise til:

* Sandnes kommune &ndash; kommune i Rogaland fylke.
* Sandnes &ndash; by i Sandnes kommune i Rogaland.

* Sandnes i Bjugn &ndash; bygd i Bjugn kommune i Sør-Trøndelag.
* Sandnes i Bygland &ndash; grend i Bygland kommune i Aust-Agder.
* Sandnes i Gratangen &ndash; bygd i Gratangen kommune i Troms.
* Sandnes i Hadsel &ndash; tettstad i Hadsel kommune i Nordland.
* Sandnes i Hyllestad &ndash; matrikkelgard i Hyllestad i Sogn og Fjordane.
* Sandnes i Nome &ndash; grend i Nome kommune i Telemark.
* Sandnes i Selje &ndash; grend i Selje kommune i Sogn og Fjordane.
Fylkesveg 5653

**Fylkesveg 5653** i Vestland fylke går mellom Løland bru i Hyllestad kommune og Lavik i Høyanger kommune. Vegen er 13,4 km lang.

Fram til 2019 hadde vegen nemninga *Fylkesveg 63 i Sogn og Fjordane*.

## Kommunar og knutepunkt

* Ytre Lølandsbru

* Bruland → Øvredalsvegen til Strandos (5,4 km)
* Lavik

## Kjelder

## Bakgrunnsstoff
Fylkesveg 5654

**Fylkesveg 5654** (**Fv5654**) i Vestland fylke går mellom Eidsvik og Birkeland i Hyllestad kommune. Vegen er 3,3 km lang.

Fram til 2019 hadde vegen nemninga *Fylkesveg 64 i Sogn og Fjordane*.

## Kommunar og knutepunkt

* Eidsvik
*Birkeland → kommunal veg Aksane til Akse og Sætre
* Birkeland

## Kjelder

## Bakgrunnsstoff
Fylkesveg 253 i Telemark

:*Sjå òg [[fylkesveg 253 (fleirtyding)]]*

**Fylkesveg 253 i Telemark** går mellom Kalstad og Kragerø sentrum i Kragerø kommune. Vegen er 2,9 km lang.

## Kommunar og knutepunkt

*  Kalstad
*  Kragerø sentrum

## Bakgrunnsstoff
Fylkesveg 257 i Telemark

:*Sjå òg [[fylkesveg 257 (fleirtyding)]]*

**Fylkesveg 257 i Telemark** går mellom Gjerdemyra og Dal i Kragerø kommune. Vegen er 5,2 km lang.

## Kommunar og knutepunkt

* Gjerdemyra → 
*Endepunkt Dal

## Bakgrunnsstoff
Fylkesveg 3392

**Fylkesveg 3392** går mellom Vråliosen og Nordbømoen i Kviteseid kommune. Vegen er 18,5&nbsp;km lang.

Fram til 2019 hadde vegen nemninga fylkesveg 455.

## Kommunar og knutepunkt

* Vråliosen
* Nordbømoen

## Kjelder

## Bakgrunnsstoff
Fylkesveg 455 (fleirtyding)

**Fylkesveg 455** er i dag namnet på éin veg i Noreg:

*Fylkesveg 455 (primær fylkesveg i Vest-Agder)
Tidlegare har også desse vegane brukt det same namnet:
*Fylkesveg 455 i Akershus, no ein del av del av Fylkesveg 1542.
*Fylkesveg 455 i Hedmark, no Fylkesveg 2088
*Fylkesveg 455 i Nordland, no Fylkesveg 7422
*Fylkesveg 455 i Telemark, no Fylkesveg 3392
*Fylkesveg 455 i Østfold, no Fylkesveg 1116
Vråliosen

**Vråliosen** er ei lita bygd i Kviteseid kommune i Telemark. Bygda ligg langs Fv38, ved den nordre breiddi av Vråvatn/Nisser. Frå Vråliosen er det omtrent like langt til kvart sentrum, det vera seg Fyresdal, Dalen i Tokke eller Vrådal i Kviteseid. Bygda er del av eit interkommunalt større bygdelag saman med nabobygdene Hauggrend i Fyresdal, Krossli, Austheii og Bandaksli i Tokke og Skredosen i Kviteseid. Grunna kommunegrenser dregne opp frå gamalt av ligg desse bygdelaga i ulike kommunar, sjølv om dei til dagleg reknar kvarandre som sambygdingar. Grunna avstanden til sentrum i Kviteseid går dei fleste skulebarn på skole anten i Fyresdal eller på Dalen.
Hauggrend

**Hauggrend** er ei lita bygd heilt nord i Fyresdal kommune i Telemark. Bygda ligg langs Fv355 med Skreevatnet på venstre side og er del av eit interkommunalt større bygdelag saman med nabobygdene Krossli, Austheii og Bandaksli i Tokke og Skredosen og Vråliosen i Kviteseid. På grunn av kommunegrenser dregne opp frå gamalt av ligg desse bygdelaga i ulike kommunar, sjølv om dei til dagleg reknar kvarandre som sambygdingar. Samkvemmet med nabobygda Veum/Øyane nokre få kilometer lenger sørover Fyresdalen er viktig det òg. Desse bygdene delte tidlegare skule, Hauggrend-Veum skule og barnehage, før denne vart lagt ned på slutten av 1990-talet.

I lokali til den tidlegare Landbruksskolen på Foldsæ er det i dag ein vidaregåande Steinerskule i drift. Bygda har i tillegg nærbutikk, mekanisk verkstad, campingplass og landsbypub.

## Bakgrunnsstoff
*
Veum/Øyane

**Veum** er ei lita bygd nord i Fyresdal kommune i Telemark. Bygda ligg langs Fv355 midt mellom Hegglandsgrend og Hauggrend. Her er det eiga kyrkje, Veum kyrkje, og var inntil tusenårsskiftet eige sokn før det vart lemma inn i Fyresdal sokn. Lokalt vert grenda òg kalla *Øyane*. Saman med nabobygda Hauggrend var det felles skule, Hauggrend-Veum skule og barnehage, inntil slutten av 1990-talet, då denne vart lagt ned. Telemark Laftebygg har verksemda si på Veum.
Fyresdalen

**Fyresdalen** er dalføret nord i Fyresdal kommune i Telemark som gjev namnet sitt til kommunen. I daglegtale vert det aktuelle dalføret òg omtala som Veumdalen, grunna plasseringa mellom bygdene Hauggrend og Veum/Øyane.
Hegglandsgrend

**Hegglandsgrend** er ei bygd i Fyresdal kommune i Telemark. Bygda ligg mellom sentrum i kommunen, Moland, og Veum/Øyane litt lenger oppe i dalen. Bygda har eigen nærbutikk og barnehage. Det var tidlegare også ei namngjeten kyrkje her, Heggland gamle kyrkje, som var eit kjent mål for pilegrimar. Kyrkja vart riven på 1800-talet, og altertavla står i dag i Moland kyrkje.
Fyresdal

**Fyresdal**, eller **Moland**, er einaste tettstad og eit administrasjonssenter i Fyresdal kommune i sørvestlegaste delen av Telemark fylke. Bygda ligg langs Fv355 i nordenden av Fyresvatn, omtrent fem mil frå Treungen i Nissedal kommune i søraust og like langt frå Dalen i Tokke kommune i nord. 
Det meste av offentlege og private tenester i kommunen ligg på staden.

## Historie

På 1870-talet oppstod på grunnen til Folkestad gard eit nærings- og handverkssentrum som vart kalla **Folkestadbyen**. Det var tre gater i eit triangelmønster: Hovudvegen (no Folkestadgata-Gamleveg), Skippergata og Lensmannsgata. I laupet av 40 år vart hus flytta dit frå andre delar av bygda, og nye vart oppførte, fleire av dei i sveitserstil. Her budde handverkarar av ymse slag, men òg folk som lensmann, kaptein på rutebåten på Fyresvatn, postkøyrar, jordmor og handelsmenn. Innanfor denne litle byen fanst så seint som for 60 år sidan fem-seks daglegvarebutikkar, manufakturhandel, meieri, bakeri, bedehus og vertshus. 

Etter kvart har tettstaden vakse ytterlegare, og i dag nyttast namnet Folkestadbyen berre om dei gamle delane. Ein del av dei gamle husa tilhøyrer Fyresdal bygdemuseum, som i sin tur er ein del av Vest-Telemark Museum. Folkestadbyen fekk i 2003 tettstadsprisen for Telemark.

## Folketalsutvikling
Bandaksli

**Bandaksli** er ei bygd på sørsida av innsjøen Bandak i Tokke kommune i Telemark. På grunn av storstilt gruvedrift i områdi kring Bandaksli vart dette eit trafikknutepunkt frå slutten av 1800-talet. Malm vart frakta med hest og kjerre ned til brygga, og vidare med båt mot Skien. Båtane var også viktige transportmiddel for resten av samfunnet fram til 1960-talet, då bil, buss og lastebil tok over.

I mellomkrigsåri var det både hotell, postkontor, butikk og bensinstasjon i Bandaksli, i tillegg til brygga. I dag er berre 
eit fåtal personar busette i Bandaksli. Det er fleire hus og småbruk som vert nytta som bustader på fritidi.

Bygda er del av eit interkommunalt større bygdelag saman med nabobygdene Hauggrend i Fyresdal, Krossli og Austheii i Tokke og Skredosen og Vråliosen i Kviteseid. Grunna kommunegrenser dregne opp frå gamalt av ligg desse bygdelagi i ulike kommunar, sjølv om dei til dagleg reknar kvarandre som sambygdingar. Samkvemmet med nabobygda Lårdal på andre sida av Bandak viktig det òg.
Sørbygda

**Sørbygda** er ei bygd i Fyresdal i Fyresdal kommune i Telemark. Ho ligg rett sør for Folkestadbyen, som forklarer namnet. Det lokale hotellet Airparc Fyresdal Hotell ligg her. Køyrer ein vidare sørover på Fv355 kjem ein til grendene Momrak og Kilegrend.

## Kjelder
Folkestadbyen

**Folkestadbyen** i Fyresdal kommune har tidlegare utgjort sentrum i bygda. Det var her, der den gamle hovudvegen mellom gardstuna langs Fyresvatn kryssa Sitjeåi, at det på 1870-talet oppstod eit nærings- og handverkssentrum på grunnen til den gamle Folkestad gard. Det var tre gater i eit triangelmønster; hovudvegen, Skippergata og Lensmannsgata. I laupet av 40 år vart små hus flytta dit frå andre delar av bygda, eller nye hus vart oppført, fleire av dei i sveitserstil.

Her budde ikkje berre handverkarar av ymse slag, men òg folk som lensmann, kaptein på rutebåten på Fyresvatn, postkøyrar, jordmor og handelsmenn. Innanfor denne litle byen fanst så seint som for 60 år sidan fem-seks daglegvarebutikkar med assortert utval, manufakturhandel, meieri, bakeri, bedehus og vertshus. I dag er forretningane samordna og redusert i mengd, og delar av tettstaden går no inn saman med eit titals kjempefuruer i Øyskogen i Fyresdal Bygdemuseum som vidare går inn i samlingane til Vest-Telemark Museum. Likevel er det framleis liv i Folkestadbyen, småhusi som ikkje går inn i museet er no bustader, og det finst enno butikkar og vertshus. Folkestadbyen fekk i 2003 tettstadsprisen for Telemark.

I dag utgjer Folkestadbyen ein del av tettstaden Moland.

## Kjelder
* Fyresdal kommunes nettsider

## Bakgrunnsstoff
*
Fyresdal Bygdemuseum

**Fyresdal Bygdemuseum** er eit museum som ligg i Øyskogen, eit parkområde  i sentrum av Fyresdal i Fyresdal kommune. Kvart år vert  *Olsokspelet* spela og det vert arrangert bygdedagar (marknad) og aktivitetsdagar. Museet ligg under Vest-Telemark Museum, men har eit lokalt styre.

I parkområdet Øyskogen ligg eit omfattande gravfelt med freda furutre. Fyresdal Bygdemuseum har ei rekkje gamle bygningar og utstillingsbygg i same område.

Fyresdal Bygdemuseum er tusenårsstaden til Fyresdal kommune.

## Kjelder
*
*Fyresdal bygdemuseum - Vest-Telemark Museum
Vest-Telemark Museum

**Vest-Telemark Museum** er regionsmuseum for kommunane Seljord, Kviteseid, Nissedal, Fyresdal, Tokke og Vinje. Museet har ansvar for tolv ulike museumsanlegg i Vest-Telemark. 

Hovudsetet for museet ligg i Eidsborg i Tokke kommune. Der er det eit stort friluftsmuseum, tidlegare Lårdal bygdemuseum, like ved Eidsborg stavkyrkje. 

I friluftsmuseet står den eldste profane trebygningen i landet, Vindlausloftet, frå kring år 1167.

Vest-Telemark Museum har ansvar for ei rekkje visingsstader. Norsk skieventyr i Morgedal, Kviteseid bygdetun i Kviteseid, Åmdals Verk gruver, Grimdalstunet, Fyresdal Bygdemuseum, Vinje biletgalleri, Dyre Vaa-samlingane, Skinnarlandsamlinga, Øyfjell Bygdemuseum, Myllarheimen, Vinjestoga og Myklestoga.

## Bakgrunnsstoff
* Heimesidene til Vest-Telemark museum
Norsk skieventyr

**Norsk Skieventyr** er eit museum og opplevingssenter som ligg i Morgedal, i Kviteseid kommune i Telemark. Museet høyrer til stiftinga Vest-Telemark Museum. Morgedal vert ofte kalla skisportens vogge, og samlingane tek for seg den norske skihistoria, med vekt på lokale namn som Sondre Norheim, brørne Mikkjel og Torjus Hemmestveit, og Olav Bjaaland.

## Bakgrunnsstoff
* Heimesida til museet
Fylkesveg 805 i Telemark

:*Sjå òg [[Fylkesveg 805|fylkesveg 805 (fleirtyding)]]*
**Fylkesveg 805 i Telemark** går mellom Gøytil og Liosvingen i Tokke kommune. Vegen er 13,2 km lang.

## Kommunar og knutepunkt

* Gøytil
* Liosvingen

## Bakgrunnsstoff
Fylkesveg 805

**Fylkesveg 805** finst i fleire fylke i Noreg:

*Fylkesveg 805 i Nordland
*Fylkesveg 805 i Telemark
*Fylkesveg 805 i Vestfold
Fylkesveg 810 i Telemark

:*Sjå òg [[fylkesveg 810|fylkesveg 810 (fleirtyding)]]*

**Fylkesveg 810 i Telemark** går mellom Skafså kyrkje og Grimdalen i Tokke kommune. Vegen er 4,9 km lang.

## Kommunar og knutepunkt

* Skafså kyrkje
* frå Skafså kyrkje til  Åmdals verk (5,7 km)
* Grimdalen

## Bakgrunnsstoff
Fylkesveg 809 i Telemark

:*Sjå òg [[fylkesveg 809 (fleirtyding)]]*
**Fylkesveg 809 i Telemark** går mellom Åmdals Verk og Skafså kyrkje i Tokke kommune. Vegen er 5,7 km lang.

## Kommunar og knutepunkt

* Åmdals Verk
* Skafså kyrkje

## Bakgrunnsstoff
Momrak

**Momrak** er ei grend i Fyresdal kommune i Telemark. Grenda ligg langs Fv355 ved austbreidda av Fyresvatn i nordenden av fjellområdet Våmur. Bilverkstaden Momrak Verkstad er å finne her.
Våmur

**Våmur** er eit fjellområde og ein fjellovergang for Fv355 sør i Fyresdal kommune i Telemark, mellom administrasjonssenteret Moland i Fyresdal og Kilegrend.
Myllarheimen

**Myllarheimen** er eit musikkhistorisk museum i Vinje kommune på husmannsplassen Kosi på garden Øygarden i Arabygdi. Her budde Myllarguten, spelemannen Torgeir Augundsson, dei siste åra av livet sitt fram til han døydde i 1872.  

I 1852 kjøpte Myllarguten Øygarden, etter å ha tent godt på konsertar i Christiania og Bergen. Men han var ingen god bonde eller økonom, og ti år seinare måtte han selja garden. Likevel heldt han av ein husmannsplass til seg sjølv. 

Kunstnaren Harald Kihle kom i 1949 med ei oppmoding om å ta vare på minne etter Myllarguten. Rauland kommune kjøpte husmannsplassen og ved dugnad vart husa sette i stand og saker som hadde høyrd til Myllarguten vart samla inn.  

I 1969 vart det avduka eit minnesmerke utført av Dyre Vaa. 

## Bakgrunnsstoff
*Heimesidene til Vest-Telemark museum
Kilegrend

**Kilegrend** er den sørlegaste grendi i Fyresdal kommune i Telemark. Grendi ligg langs Fv355 i sørenden av Fyresvatn på grensa mot Nissedal kommune. Kilegrend har eigen campingplass, Øyne camping, og hadde fram til midten av 90-talet eigen skule. Etter at denne vart lagt ned har folketalet i Kilegrend vorte halvert.
Vinjestoga

**Vinjestoga** er barndomsheimen til Aasmund Olavsson Vinje. Museet ligg i Telemark like ved E134 på Vinjesletta i Vinje kommune.

Vinjestoga er ein typisk husmannsstove frå 1800-talet. 

## Bakgrunnsstoff
Heimesidene til Vest-Telemark museum
Smørklepp kunstmuseum

**Smørklepp kunstmuseum**, tidlegare **Vinje biletgalleri**, er eit kunstgalleri i Smørklepp i Vinje kommune i Telemark og er ein del av Vest-Telemark Museum.  Galleriet har over 40 måleri av Henrik Sørensen i tillegg til måleri av Harald Kihle. 

Vinje biletgalleri endra namn til Smørklepp kunstmuseum i 2022.

## Kjelder

## Bakgrunnsstoff
* Offisiell nettstad
Grimdalstunet

**Grimdalstunet** er eit gamalt gardstun i grenda Skaftså i Tokke kommune som no er gjort om til museum. Det er kjent som ein kunstnarheim ettersom bilethoggaren Anne Grimdalen (1899–1961) vart fødd og voks opp her.

Fjellgarden Grimdalen, som ligg på 630 moh., har ei historie som går attende til 1600-talet, og er eit av dei eldste autentisk bevarte gardstuna i Noreg. Det eldste av dei ti husa på garden er frå seinmellomalderen, det yngste er frå 1850. Anne Grimdalen voks opp her som ein av ti sysken. Då ho døydde i 1961 var allereie ei rekkje av modellane og støypeoriginalane hennar samla i eit tilbygg ved tunet. Etter bortgangen til Anne Grimsdalen tok Tokke kommune over eigarskapen til modellsamlingane hennar. Gardstunet vart gjort om til museum frå og med 1965, og i 1973 vart det opna eit eige museumsbygg for kunsten, i utkanten av gardstunet. 

Livet på garden, og livet til Grimsdalen som kunstnar elles, er skildra i livsminna hennar *Slik var det*, gjeve ut av broren Olav Grimdalen i 2 bind 1973-74. Olav Grimdalen arbeidde også aktivt for å bevare og utvikle Grimdalstunet.

Museet er ein del av Vest-Telemark Museum, og er tilgjengeleg for publikum i sommarsesongen. Museet er både eit allment kulturhistorisk museum knytt til det gamle gardstunet, eit museum over Anne Grimdalens kunst, med i alt ca. 300 objekt, og eit galleri med nye, skiftande utstillingar kvar sommar. Gardsmuseet er framstilt slik husa var i barndommen til Anne Grimdalen. Illustrasjonane til Karl Erik Harr av *[[Draumkvedet]]* er ein del av den faste utstillinga til museet. 

Museet ligg langs Fv45, ni km frå Dalen i Tokke.

## Kjelder
* *Norske kunstnerhjem*; temanummer av *Fortidsvern*; nr 3, 2005
* grimdalstunet.no
Kviteseid bygdetun

**Kviteseid Bygdetun** er eit av dei eldste bygdetuna i Noreg, og det feira 100-årsjubileum i 2007. Bygdetunet ligg attmed Kviteseid gamle kyrkje og Kviteseid gard. Dette området ovanfor Kviteseidbukti ved Kviteseidvatnet ber fleire teikn på tidleg busetnad og handelsplass med vassvegar og dalsøkk som møtest. Bygdetunet ligg ved riksveg 41, der bakkane Kviteseidkleivan opp mot Vrådal byrjar, og omtrent 7 kilometer frå Kviteseid sentrum.

Sjølve bygdetunet utgjer tolv bygningar som er flytta til bygdetunet frå ulike gardar i distriktet gjennom heile 1900-talet. I 1979 vart det bygd ei utstilling- og informasjonshall kalla *Utsondhalli*. Denne vart bygd for å kunna ha eiga utstilling for skulpturane til Gunnar Utsond, som vart skjenka til Kviteseid kommune og bygdetunet nokre år tidlegare.  Seinare har halla også vorte brukt til andre årlege gjesteutstillingar. *Kviteseid gamle kyrkje* er ei steinkyrkje frå kring år 1260 som ligg på opphavleg grunn like ved bygdetunet.

Museet held ope alle dagar i sommarmånadene, og det vert arrangert fleire arrangement og aktivitetar på bygdetunet gjennom sommaren. Bygdetunet er i dag eigd av Kviteseid kommune og er styrt av eit eige styre nemnt opp av kommunen. Kviteseid Bygdetun er også ei eining i stiftinga *[[Vest-Telemark Museum]]*, som står for den daglege drifta, administrasjonen og vedlikehald av bygdetunet.

## Bakgrunnsstoff

*
Vassføring

**Vassføring** er eit omgrep innanfor hydrologi som refererer til volumet av vatn som per tidseining blir transportert gjennom eit tverrsnitt. Aktuelle tverrsnitt kan vere vassdrag, røyrleidningar eller luker. Når ikkje anna er oppgjeve, meiner ein **middelvassføringa** ved utløpet. Middelvassføringa i ei elv kan til dømes estimerast ved å ta eit kryssnitt av arealet av elva og multiplisere det med den gjennomsnittlege farten til væska som strøymer gjennom elva. 

Måleeininga som blir brukt er vanlegvis kubikkmeter per sekund (m³/s) eller liter per sekund (l/s). Til dømes er den gjennomsnittlege vassføringa i Rhinen er 2200 m³/s. Dess større vassføringa i ei elv er, dess større evne har elva til å transportere sediment.

## Kjelder
* 
* 

## Bakgrunnsstoff
* Norges vassdrags- og energidirektorat: Liste over målestasjonar for sanntids-Vannstand.  (kart )
Alzheimers sjukdom

**Alzheimers sjukdom**, **Alzheimers demens** eller berre **Alzheimer(s)** er ein hjernesjukdom som er blant dei vanlegaste grunnane til utvikling av demens. Sjukdommen medfører at nerveceller i hjernebarken og djupare delar av hjernen endrar seg og døyr. Dette fører til hjerneatrofri, at hjernen blir mindre, og pasienten vil gradvis få stadig meir nedsett kognisjon, til dømes sviktande minne og andre kognitive evner, som tap av gjenkjenningseven, rørsleevne eller språk. Demens kan ha ulike årsaker, men ved Alzheimer vil sjukdomsforløpet medføra ei gradvis forverring.

Sjukdomsforløpet tek fleire år, men vil til slutt føra til at pasienten blir pleietrengande og til sist døyr. Typisk vil ein pasient leva 4-10 år frå ein stiller diagnosen, men dette kan variera. 

Ein har større sjanse for å utvikla Alzheimer med alderen, men sjukdommen kan også debutera tidleg i livet. Alzheimers sjukdom råker rundt 3 % av alle over 65 år, og 12–15 % av alle som er over 80.

## Førebygging og behandling
Medisinen har ikkje funne solide førebyggjande tiltak eller behandlingsmåtar for Alzheimers sjukdom. Diabetes, høgt blodtrykk, høgt blodkolesterol og røyking er knytt til høgare risiko for å utvikla sjukdommen, medan ein livsstil som er sunn for hjarte og blodkar er knytt til lågare risiko. Bruk av hjernen til intellektuelle oppgåver som lesing, brettspel, kryssord, sosial omgang eller å spela musikkinstrument medfører også lågare risiko. Også nokre medikament, som betennelsesdempande middel og østrogentilskot for kvinner, kan redusera risikoen, men truleg berre ved å utsetja utviklinga av han.

Visse medikament kan redusera symptom på sjukdommen. Ved å hemma nedbrytinga av acetylkolin blir meir av dette stoffet tilgjengeleg for pasienten, og funksjonar som bruker denne transmittoren kan betrast. Tilstanden kan også betrast ved ulike tiltak i dagleglivet og gjennom å la pasientar få variert stimulering.

## Kjelder


* *Denne artikkelen bygger på «[[:nb:Alzheimers sykdom|Alzheimers sykdom]]» frå , og «[[:en:|Alzheimers sjukdom]]» frå  den 22. november 2010.*  
 

## Bakgrunnsstoff
Iapetos

**Iapetos** er ein titan i gresk mytologi. Han var son av Uranos og Gaia, gift med Asia og Libye, og fekk sønene Atlas, Promethevs, Epimethevs og Menoetius.

Saturnmånen Iapetus og urhavet Iapetushavet er kalla opp etter han.

## Kjelder

* *Denne artikkelen bygger på «[[:nb:Iapetos|Iapetos]]» frå , og «[[:en:Iapetus|Iapetus]]» frå  den 22. november 2010.*
Ifigeneia

**Ifigeneia** (gresk Ἰφιγένεια) var i gresk mytologi dotter av Agamemnon og Klytaimnestra. Ho blir nokre gonger kalla dotter av Thesevs og Helena oppfostra av Agamemnon og Klytaimnestra. Ho er kjend for at faren prøvde ofra henne for å blidgjera gudinna Artemis.

Asteroiden 112 Iphigenia er kalla opp etter henne.

## Kjelder

**Denne artikkelen bygger på «[[:nb:Ifigeneia|Ifigeneia]]» frå ,  den 22. november 2010.*
Hjelmvarslarar

**Hjelmvarslarar**  er ei biologisk slekt av 8 artar av mellomstore sporvefuglar med habitat i krattskog eller opent skogsterreng i Afrika og Sør-Asia. Dei jakter insekt og små byttedyr i buskar og tre. 
__NOTOC__
Hjelmvarslarar har eit levevis som liknar det ein finn hos varslarar, Laniidae. Dei liknar òg varslarar i kroppsbygging, men fjørdraktene er typisk meir fargerike. Dei kan ha karakteristiske fjørtoppar eller anna pynt på hovudet, som for eksempel hudlappar rundt auga, dette har òg gjeve gruppa namn.

Hjelmvarslarar er bråkete og sosiale fuglar som hekkar i lauslege koloniar. Dei legg 2-4 egg i fint gjorte, godt skjulte reir.

Dei var tidlegare klassifisert i varslarfamilien, Laniidae, i ein kort periode samla i ein eigen familie Prionopidae, saman med slektene oskefuglar, *[[Tephrodornis]]* og filentoma, *[[Philentoma]]*, etter siste revisjon av Clementslista er alle dei tre slektene frå Prionopidae del av vangafamilien Vangidae.

## Artslista
Hjelmvarslarar i rekkjefølgje etter Clementslista versjon 6.8 frå august 2013 med norske namn etter *Norske navn på verdens fugler*.

**Slekt ''[[Prionops]]***
* [[Kvittopphjelmvarslar]], *Prionops plumatus*
* [[Gråtopphjelmvarslar]], *Prionops poliolophus*
* [[Gultopphjelmvarslar]], *Prionops alberti*
* [[Svartkinnhjelmvarslar]], *Prionops caniceps*
* [[Gråkinnhjelmvarslar]], *Prionops rufiventris*
* [[Svarthjelmvarslar]], *Prionops retzii*
* [[Angolahjelmvarslar]], *Prionops gabela*
* [[Brunpannehjelmvarslar]], *Prionops scopifrons*

== Kjelder ==
<div class="references-small">
* *Denne artikkelen bygger på «Helmetshrike» frå , den 22. november 2010''
 
### Referansar

## Bakgrunnsstoff
* Videoar av hjelmvarslarar hos Internet Bird Collection
Fylkesveg 352 (fleirtyding)

**Fylkesveg 352** finst i fleire fylke i Noreg:

*Fylkesveg 352 (primær fylkesveg i Telemark)
*Fylkesveg 352 i Akershus
*Fylkesveg 352 i Finnmark
*Fylkesveg 352 i Møre og Romsdal
*Fylkesveg 352 i Nordland
*Fylkesveg 352 i Troms
*Fylkesveg 352 i Vest-Agder
Fylkesveg 203 i Telemark

:*Sjå òg [[fylkesveg 203|fylkesveg 203 (fleirtyding)]]*
**Fylkesveg 203 i Telemark** går mellom Rugtvedt og Stathelle i Bamble kommune. Vegen er 2,1 km lang.

## Kommunar og knutepunkt

* Rugtvedt
*Arm til  Rugtvedt vest (0,2 km)
* Stathelle

## Bakgrunnsstoff
Fylkesveg 200 i Telemark

:*Sjå òg [[fylkesveg 200|fylkesveg 200 (fleirtyding)]]*
**Fylkesveg 200 i Telemark** går mellom Kjellestad kapell og Langesund i Bamble kommune. Vegen er 5,6 km lang.

## Kommunar og knutepunkt

* Stathelle kyrkje
* Langesund

## Bakgrunnsstoff
Fylkesveg 200

**Fylkesveg 200** finst i fleire fylke i Noreg:

*Fylkesveg 200 i Hedmark
*Fylkesveg 200 i Hordaland
*Fylkesveg 200 i Oppland
*Fylkesveg 200 i Telemark
Toni Kroos

**Toni Kroos** () er ein tysk fotballspelar som har spela for Bayern München i tysk Bundesliga og for Tyskland sitt landslag.

Kroos kom til Bayern München sitt ungdomslag i 2006. Han debuterte for A-laget som 17-åring, 26. september 2007. Han spelte 12 ligakampar for Bayern i 2007/08-sesongen, då dei vart tyske seriemeistrar. Frå januar 2009 til sommaren 2010 var han på lån hjå Bayer Leverkusen. Han vart igjen seriemeister med Bayern i 2013 og 2014, var med på å vinna den europeiske Meisterligaen i 2013 og VM for klubblag same året.

Kroos debuterte for Tyskland sitt A-landslag 3. mars 2010 i ein privatlandskamp mot Argentina. Han var med i Tyskland sin tropp til fotball-VM i 2010, der han spelte som innbytar i fire kampar: Den siste gruppekampen, mot Ghana, kvartfinalen, semifinalen og bronsefinalen. I fotball-EM i 2012 spelte han i fire av Tyskland sine fem kampar, tre gonger som innbyttar og éin kamp frå start.

Veslebroren hans, Felix, er òg profesjonell fotballspelar, i 2010/11-sesongen hjå Werder Bremen, med aldersbestemte landskampar for Tyskland.
Sabri Sarıoğlu

**Sabri Sarıoğlu** () er ein tyrkisk fotballspelar som har spela for Galatasaray i den tyrkiske fotballigaen og for det tyrkiske fotballandslaget.

Sarıoğlu har spelt for Istanbul-klubben Galatasaray i heile karrieren sin, heilt frå aldersbestemte lag. Han debuterte for A-laget som 18-åring i 2002/03-sesongen og har spelt dei fleste ligakampane for klubban sidan 2003/04-sesongen. Han spelte den 100. seriekampen sin for Galatasaray 10. desember 2006, i ein kamp der han òg skåra mål. Han spelar for det meste høgreback for Galatasaray. Han vart seriemeister for Galatasaray i 2006 og 2008.

Sarıoğlu debuterte for Tyrkia sitt A-landslag 7. oktober 2006 i ein kamp mot Ungarn. Han var med i Tyrkia sin tropp til fotball-EM i 2008 der Tyrkia kom til semifinalen. Han spelte der to kampar frå start og to som innbytar.
Henrikh Mkhitarjan

**Henrikh Hamleti Mkhitarjan** () er ein armensk fotballspelar som spelar for AS Roma.

Han har spela på midtbanen for Sjakhtar Donetsk i den ukrainske fotballigaen, og for det armenske landslaget.

Mkhitarjan starta karrieren sin for toppklubben Pjunik i heimlandet, der han vart armensk seriemeister fire år på rad, frå 2006 til 2009. Han vart kåra til årets armenske spelar i 2009. Sommaren 2009 drog han til Ukraina og Metalurh Donetsk, der han vart klubbkaptein i juli 2010. I starten av 2010/11-sesongen vart han kjøpt av den ukrainske toppklubben Sjakhtar Donetsk. Han spela på Arsenal FC frå 2018.

Mkhitarjan debuterte for Armenia sitt A-landslag 14. januar 2007 i ein kamp mot Panama. Han skåra det første landslagsmålet sitt 28. mars 2009, i ein VM-kvalifiseringskamp mot Estland.

## Kjelder

**Delar av denne artikkelen bygger på «[[:nb:Henrikh Mkhitarjan|Henrikh Mkhitarjan]]» frå ,  den 4. september 2020.*
Robbie Keane

**Robert David Keane** () er ein irsk fotballspelar som spelar for LA Galaxy i amerikanske Major League Soccer og for det irske fotballandslaget. Keane passerte 100 landskampar for Irland 11. august 2010 i ein privatlandskamp mot Argentina. Han er Irland sin landslagskaptein.

Keane flytta til Wolverhampton i England som 15-åring, der han vart med på ungdomslaget til Wolverhampton Wanderers. Han debuterte for A-laget til Wolves 9. august 1997, i ein kamp mot Norwich City i nest høgste divisjon. I starten av 1999/2000-sesongen vart han selt til Premier League-klubben Coventry City for 6 millionar pund. Haustsesongen 2000 spelte han for Inter i italiensk Serie A etter å ha blitt selt for 13 millionar pund, men fekk ikkje spela meir der etter at klubben skifta trenar same haust. I desember 2000 vende han attende til England og Leeds United. Då Leeds fekk økonomiske problem, vart Keane i 2002 seld til Tottenham Hotspur, der han har spelt sidan, med unntak av perioden juli 2008 til februar 2009, då han spelte for Liverpool, og vårsesongen 2010 frå 1. februar, då han spelte for Celtic i Skottland. Han var Tottenham sin toppskårar i Premier League i 2005/06-sesongen og delt toppskårar i 2007/08-sesongen. I 2009/10-sesongen vart han Celtic sin toppskårar i den skotske eliteserien med 12 seriemål, endå han berre spelte for klubben i litt over tre månader.

Keane debuterte for Irland sitt A-landslag heime mot Argentina i 1998 og skåra det første landslagsmålet sitt mot Malta i oktober same året. Han var med i Irland sin tropp til fotball-VM i 2002, der han skåra tre mål i Irland sine fire kampar.
Hetlandhus

**Hetlandhus AS** er ein ferdighusprodusent som er ått 100 % av BWG Homes ASA. Selskapet si historie går tilbake til 1912 då det blei etablert av brørne Jens og Kristoffer Hetland. Utgangspunktet var ein snikkarverkstad med produksjon av bygningsartiklar som dører og vindauge. Etter kvart blei det òg trelasthandel og husbygging i lokalområdet. I etterkrigsåra voks selskapet fort og blei ein viktig bidragsytar til gjenreisinga av landet. På 1950-talet starta ferdighusproduksjonen og utover 1970-talet blei Hetlandhus ein av landet sine to store ferdighusprodusentar.

I 1990 gjekk selskapet inn i Block Watne Gruppen, seinare kalla BWG Homes ASA. Frå 2009 har all produksjonen blitt samla i to av konsernet sine fabrikkar i Sverige der husa blir framstilte med tilnærma 90 % ferdiggrad før dei blir transporterte til byggjeplassen i modular. Selskapet er i dag største produsent av einebustader som modulhus/seksjonshus på norske hender.
Hovedkontoret til selskpaet er i Vika Atrium i Oslo. Sal skjer gjennom tilknytte franchise-agentar og selskap som sel produktet som «Privat Branding».

Dagleg leiar er Børre Aursnes og styreleiar er Lars Nilsen (2010).
Seljevoll i Hyllestad

**Seljevoll**, tidlegare skrive *Sellevoll* og *Seljevold*, er ein matrikkelgard i Hyllestad kommune i Sogn og Fjordane fylke. 
Garden har matrikkelnummer 7.

## Geografi
Seljevoll ligg inst i Skifjorden. 
Garden grensar til Sandnes i sør, til Fjaler kommune i vest og nord og til Myklebust i aust.
Fylkesveg 65 i Sogn og Fjordane går over garden.

## Historie
Garden skal ha vore i eiga til brukarane før han i 1618 vart kongegods. 
Sidan kom Seljevoll under Svanegodset før garden så var i eiga til lokale embetsmenn frå 1720-åra. 
I skattematrikkelen frå 1647 er garden lista som audegard.
Leiglendinge kjøpte seg ut i 1787 og 1793. 
I 1639 var garden vorten delt i to jamstore bruk.

## Namnet
Fyrstelekken i namnet kjem av treslaget selje og sistelekken «voll» tyder grasslette.
I kjeldene er namnet skrive «Seleuold» (1603), «Selleuoldt» (1608), «Setteuold» (1667) og «Sællevold» (1723).

Seljevoll er brukt som stadnamn fleire andre stader i landet òg. 

Statens kartverk godkjende skrivemåten «Seljevoll» i 2003.

Gardsnamnet vert også brukt som slektsnamn, men plar då skrivast «Sellevold».

## Sjå òg
* Matrikkelgardar i Hyllestad kommune

## Kjelder

## Vidare lesnad
* 

## Bakgrunnsstoff
* «Seljevoll» i Gardsleksikonet på nettstaden til Sogn og Fjordane Fylkesarkiv
* «Sellevoll» i matrikkelutkastet av 1950
* «Seljevold» i gardsmatrikkelen for 1886
* [Per Bygnes: «Notastein frå Kleberskaret» på nettstaden til Sogn og Fjordane Fylkesarkiv](http://www.sffarkiv.no/sffbasar/default.asp?p=result&paging=yes&ptype=single&db=dbatlas_leks&page=1&sql=SELECT+kl_artikkel.id,+kl_kl_artikkel.mal_id,+kl_artikkel.sff_nummer,+kl_txt.spraak_id,+kl_artikkel.kulturminneaar,+kl_txt.overskrift2,+kl_georef.kommune,+kl_georef.id+as+georef_id,+kl_georef.bredde_koord,+kl_georef.lengde_koord,+kl_georef.fylke++FROM+kl_artikkel,+kl_txt,+kl_georef+WHERE+kl_txt.spraak_id+like+1+AND+(kl_artikkel.sff_nummer+LIKE+'SFFkl%25'+or+kl_artikkel.sff_nummer+LIKE+'NFMkl%25'+or+kl_artikkel.sff_nummer+LIKE+'DHSkl%25'+or+kl_artikkel.sff_nummer+LIKE+'SUMkl%25'+or+kl_artikkel.sff_nummer+LIKE+'KSFkl%25')++AND+kl_georef.low_kommune+%3D+'hyllestad'+AND+((kl_txt.art_id%3Dkl_artikkel.id)+AND+(kl_georef.art_id%3Dkl_artikkel.id))+AND+kl_artikkel.sff_nummer+NOT+LIKE+'KAL/SF-HS%25'++ORDER+BY+overskrift2+&id=18)
Seljevoll

**Seljevoll** kan vise til:

* Seljevoll i Askvoll &ndash; matrikkelgard i Askvoll kommune i Sogn og Fjordane.
* Seljevoll i Balsfjord &ndash; matrikkelgard i Balsfjord kommune i Troms.
* Seljevoll i Dyrøy &ndash; matrikkelgard i Dyrøy kommune i Troms.
* Seljevoll i Hyllestad &ndash; matrikkelgard i Hyllestad kommune i Sogn og Fjordane.
* Seljevoll i Kvænange &ndash; matrikkelgard i Kvænangen kommune i Troms.
* Seljevoll i Lenvik &ndash; matrikkelgard i Lenvik kommune i Troms.
* Seljevoll i Loppa &ndash; matrikkelgard i Loppa kommune i Finnmark.
* Seljevoll i Lyngen &ndash; matrikkelgard i Lyngen kommune i Troms.
* Seljevoll i Nordreisa &ndash; matrikkelgard i Nordreisa kommune i Troms.
* Seljevoll i Skånland &ndash; matrikkelgard i Skånland kommune i Troms.
* Seljevoll i Tromsø &ndash; matrikkelgard i Tromsø kommune i Troms.
Myklebust i Hyllestad

Det er to gardar som heiter **Myklebust** i Hyllestad kommune, dei er:

* Myklebust i Skifjorden &ndash; matrikkelgard inst i Skifjorden, i gamle Øn sokn.
* Myklebust i Hyllestadfjorden &ndash; matrikkelgard inst i Hyllestadfjorden, i gamle Hyllestad sokn.
Haustveit

**Haustveit** er ein gard i Ullensvang kommune, med gardsnummer 69. Namnet er avleidd av nabogarden Hauso og utmerkinsleddet tveit.

Haustveit ligg på vestsida av Sørfjorden.
Det er fem bruk på Haustveit, der det vert dyrka eple, morellar og plommer. Haustveit og Velure har stølen Samladal med gode beite for sau.

## Historie

### Bygdeboka
I bygdeboka Odda, Ullensvang, Kinsarvik står det fylgjande om Haustveit:
«*Haustveit er yste (nordlegaste) garden som høyrer til Ullensvang sokn på vestsida av Sørfjorden, og grensar mot Hauso I Kinsarvik sokn. Etter namnet skulle skulle ein tru at Haustveit er utskjilt frå Hauso men garden har naturleg samanheng med gardane innanfor og synest altid å ha sokna til Ullensvang. Haustveit er nemnd fyrste gongen I 1365 og namnet er då skreve Hausatveit, I 1521 Hossetwed litt seinare Hawassatweit, I lang tid skreve Hauastved no Haustveit slik folk seier.*»

### Håhaugsteinen
Håhaugsteinen er ei stor steinblokk med helleristingar som ligg på ei beitemark på Haustveit. På steinen er det rissa inn mellom anna båtar, ringfigurar og dyr. Håhaugsteinen er freda.

### Eigedomstvistar i 1365 og 1389
I eit diplom dagsett 28. mai 1365 på Vossavangen vert Haustveit nemnt i ei sak som gjeld ein eigedomstvist. Der står det at det er ein eplehage («epplagardenn») på Haustveit. Det skal ha vore engelske munkar frå Lysekloster som byrja med epledyrking i Sørfjorden kring 1300. Dei heldt til på Opedal på austsida av fjorden. Eigedomstvisten vart løyst den maidagen på Voss og partane tok kvarandre i handa og var samde. I 1389 ser det ut til at nokre av etterkomarane deira var komne i tvist om same eigedommane, men denne gongen er eigedommen på Haustveit omtala som urtehage («gras gardin»).

## Referansar
Radoslav Zabavník

**Radoslav Zabavník** () er ein slovakisk fotballspelar som ha spela i forsvar for Mainz i tysk Bundesliga og på det slovakiske landslaget.

Zabavník vart seriemeister i Slovakia med Žilina i 2003 og 2004. Han forlét Slovakia i 2004 for å dra til CSKA Sofia i bulgarsk fotball og har seinare spelt for Sparta Praha i Tsjekkia og Terek Groznyj i Russland. Terek sleppte Zabavník gratis etter 2009-sesongen, og han skreiv under for Mainz i februar 2010.

Zabavník debuterte for Slovakia sitt A-landslag i 2003, og passerte 50 landskampar i 2010. Han var med i Slovakia sin tropp til fotball-VM i 2010, der han spelte frå start i tre av Slovakia sine fire kampar - to av gruppekampane og åttandedelsfinalen mot Nederland.
Velitsje Sjumulikoski

**Velitsje Sjumulikoski** () er ein makedonsk fotballspelar, som i 2011-sesongen spela på midtbanen for Tobol i den kasakhstanske toppdivisjonen. Han spelar òg på Makedonia sitt landslag.

Sjumulikoski har spelt for klubbar i toppdivisjonen i Slovenia, Tsjekkia, Russland og Tyrkia, og for Ipswich Town og Preston North End på nest høgste nivå i England. Han kom til Ipswich frå tyrkiske Bursaspor i januar 2008. Han spelte 42 ligakampar for Ipswich fram til august 2009, då han vart selt til Preston for om lag 400 000 pund. Han spelte 15 ligakampar for Preston fram til desember 2009, men etter at klubben då fekk ny manager, spelte ikkje Sjumulikoski fleire kampar for Preston. Han vart slept fri frå kontrakten sin med klubben i mai 2010 og skreiv under for den russiske toppserieklubben Sibir Novosibirsk i august same året. Sibir rykte ned frå den russiske toppdivisjonen i 2010-sesongen, og Sjumulikoski gjekk då til Tobol i Kasakhstan.

Sjumulikoski debuterte for Makedonia sitt A-landslag i 2002.